**ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΡΙΑΣ**

**ΤΟΥ 1ου ΝΗΠΙΑΓΩΓΕΙΟΥ ΦΙΛΙΠΠΙΑΔΑΣ**

**ΣΧΟΛΙΚΟ ΕΤΟΣ 2022-2023**

|  |
| --- |
| **ΤΑΥΤΟΤΗΤΑ ΤΟΥ ΣΧΟΛΕΙΟΥ** |
| **2/Θ 1οΝΗΠΙΑΓΩΓΕΙΟ ΦΙΛΙΠΠΙΑΔΑΣ** | **Α/ΘΜΙΑ Δ/ΝΣΗ ΠΡΕΒΕΖΑΣ** |
| **Κωδικός νηπιαγωγείου (ΥΠΑΙΘ)** | **9400011** |

|  |
| --- |
| **ΣΤΟΙΧΕΙΑ** |
| **ΕΔΡΑ ΝΗΠΙΑΓΩΓΕΙΟΥ** | **ΓΡ. ΛΑΜΠΡΑΚΗ 3** |
| **ΤΗΛΕΦΩΝΟ** | **2683022236** |
| **email** | **mail@1nip-filipp.pre.sch.gr** | **Ιστοσελίδα** | **https://blogs.sch.gr/1nipfilipid/** |
| **ΠΡΟΪΣΤΑΜΈΝΗ** | **ΝΑΣΤΟΥ ΛΑΜΠΡΙΝΗ** |

**ΠΕΡΙΕΧΟΜΕΝΑ**

Εισαγωγή ……………………………………………………………….………………………..5

Κεφ.1ο Προσέλευση – παραμονή στο σχολείο και αποχώρηση από αυτό…….............................7

*1Προσέλευση μαθητών/τριών στο σχολείο και αποχώρηση από αυτό…………………………….….7*

2. *Ωρολόγιο Πρόγραμμα του νηπιαγωγείο*…………………………………………………….......*7*

*3 Ωρολόγιο Πρόγραμμα για την Εξ Αποστάσεως Εκπαίδευση………………………………………...8*

*4 Παραμονή στο σχολείο*……………………………………………………………………..….*9*

*4.1 Διάλειμμα*……………………………………………………………………………….……*9*

*4.2 Πρόγευμα - Γεύμα*………………………………………………………………………….…9*..*

*4.3 Φαρμακευτική αγωγή μαθητών/τριών εντός σχολικού ωραρίου ………………………………….*10

*4.4 Ασφάλεια μαθητών κατά την παραμονή τους στο σχολείο*……………………………………*10*

*5. Φοίτηση*………………………………………………………………………………………..*11*

*5.1 Τακτική η μη φοίτηση μαθητών/τριών στο σχολείο………………………...................................11*

*5.2 Τρόποι αντιμετώπισης της φοίτησης σύμφωνα με τις θεσμοθετημένες νόρμες………………….12*

*6. Άλλα θέματα της σχολικής ζωής………………………………………………………………………..12*

*6,1 Λειτουργία δανειστικής βιβλιοθήκης………………………………………………………………….12*

*6.2 Χρήση εικόνων και βίντεο από σχολικές δραστηριότητες…………………………………………..13*

*6.3 Εμβολιασμός μαθητών/τριών………………………………………………………………………….13*

*6.4 Βοηθητικό προσωπικό………………………………………………………………………………….13*

Κεφ.2οΣυμπεριφορά μαθητών/τριών – παιδαγωγικός έλεγχος ………………………………….14

2.1 *Συμπεριφορά μαθητών/τριών…………………………………………………………………………..14*

*2.2 Παιδαγωγικός έλεγχος…………………………………………………………………………………..14*

*2.3 Καινοτόμες πρακτικές που έχουν υιοθετηθεί στο σχολείο*………………………………..……..15

Κεφ. 3ο Πρόληψη φαινομένων βίας και σχολικού εκφοβισμού……………………………………15

*3.1 Πρόληψη και διαχείριση φαινομένων βίας και σχολικού εκφοβισμού……………………………..15*

*3.1.1 Μέτρα πρόληψης φαινομένων βίας και σχολικού εκφοβισμού……………………………………15*

*3.1.2 Μέτρα διαχείρισης και αντιμετώπισης φαινομένων βίας και σχολικού εκφοβισμού………..….17*

Κεφ. 4ο Σχολικές Εκδηλώσεις – Δραστηριότητες……………………………………………….…18

*4.1 Σχολικές εκδηλώσεις – διαδικτυακές εκδηλώσεις*………………………………………………*18*

*4.2 Εκπαιδευτικές δραστηριότητες (διδακτικές επισκέψεις)*…………………………………….…..*19*

*4.3 Καινοτόμα προγράμματα – εκπαιδευτικά προγράμματα*………………………………..………20

4.4 *Ονομαστικές γιορτές – γενέθλια*………………………………………………………………....21

Κεφ.5ο Συνεργασία σχολείου – οικογένειας- συλλόγου γονέων/κηδεμόνων……………………….21

*5.1 Η σημασία της επικοινωνίας και της συνεργασίας σχολείου οικογένειας…………………………...21*

*5.2 Πρακτικές επικοινωνίας και ενημέρωσης σχολείου – γονέων και κηδεμόνων……………………...21*

*5.3 Υποχρεώσεις γονέων/κηδεμόνων………………………………………………………………………...22*

*5.4 Υποχρεώσεις εκπαιδευτικών……………………………………………………………………………...23*

*5.5 Σύλλογος γονέων/κηδεμόνων…………………………………………………………………………....25*

*5.6 Σχολικό συμβούλιο………………………………………………………………………………………..25*

*5.7 Η σημασία της συνέργειας όλων……………………………………………………………………..….26*

Κεφ.6οΠοιότητα του σχολικού χώρου………………………………………………………..…26

Κεφ. 7ο Μέτρα πρόληψης και αντιμετώπισης έκτακτων αναγκών……………………………...26

*7.1 Μέτρα πρόληψης της διασποράς του ιού covid – 19………………………………………………26*

*7.2 Αντιμετώπιση έκτακτων αναγκών…………………………………………………………………...27*

Κεφ. 8οΕπικοινωνία με το νηπιαγωγείο………………………………………………………...28

Κεφ. 9ο Εσωτερικός κανονισμός λειτουργίας – Διαδικασίες διασφάλισης της εφαρμογής του..28

**ΕΙΣΑΓΩΓΗ**

Το νηπιαγωγείο αποτελεί το πρώτο οργανωμένο περιβάλλον μάθησης για το παιδί. Είναι ο χώρος μέσα στον οποίο μαθαίνει να επικοινωνεί και να συνεργάζεται τόσο με του συνομήλικους, όσο και με ενήλικες έξω από το πλαίσιο της οικογένειας. Μέσα από πλήθος βιωματικών δραστηριοτήτων το νηπιαγωγείο βοηθάει το παιδί να αντιληφθεί τους κοινωνικούς κανόνες που διέπουν τις ανθρώπινες σχέσεις, να επικοινωνεί και να συνεργάζεται αρμονικά με τους άλλους και αποτελεί έναν από τους σημαντικότερους φορείς κοινωνικοποίησης μετά την οικογένεια. Επιπρόσθετα συμβάλλει στην ολόπλευρη ανάπτυξη της προσωπικότητας του παιδιού, συναισθηματική, σωματική, νοητική και κοινωνική, φροντίζοντας να εξασφαλίζεται η ασφάλεια του παιδιού.

 Η εύρυθμη λειτουργία του νηπιαγωγείου θεωρείται ιδιαίτερα σημαντική για την παροχή μιας ποιοτικής εκπαιδευτικής διαδικασίας και την επίτευξη των παραπάνω στόχων. Για το σκοπό αυτό κάθε σχολική μονάδα οφείλει να έχει εσωτερικό κανονισμό λειτουργίας. Ο εσωτερικός κανονισμός λειτουργίας του νηπιαγωγείου επιδιώκει να εξασφαλίσει τις κατάλληλες συνθήκες και προϋποθέσεις, για την πραγματοποίηση του εκπαιδευτικού έργου στον καλύτερο δυνατό βαθμό και την επίτευξη των στόχων που θέτει κάθε φορά η σχολική κοινότητα ( εκπαιδευτικοί, μαθητές, γονείς/κηδεμόνες, βοηθητικό προσωπικό).

 Ο εσωτερικός κανονισμός λειτουργίας περιλαμβάνει όρους και κανόνες, κατανομή αρμοδιοτήτων και ευθυνών, δικαιωμάτων και υποχρεώσεων, για όλα τα μέλη της σχολικής κοινότητας που αποτελούν προϋποθέσεις, για τη μεθοδική και αποτελεσματική πραγμάτωση του έργου του νηπιαγωγείου. Βασίζεται σε όσα προβλέπονται από την πολιτεία για την εκπαίδευση και τη λειτουργία των δημόσιων και ιδιωτικών σχολείων, ενσωματώνει αποδεκτές παιδαγωγικές αρχές και είναι προσαρμοσμένος στις ιδιαίτερες συνθήκες λειτουργίας του νηπιαγωγείου και τα χαρακτηριστικά της τοπικής σχολικής και ευρύτερης κοινότητας. Σ’ αυτόν προσδιορίζονται οι ειδικότεροι κανόνες σχετικά με την οργάνωση και τη λειτουργία της σχολικής μονάδας, τη συνεργασία με τους μαθητές, τους γονείς και τα μέλη της σχολικής κοινότητας, με απώτερο στόχο τη διαμόρφωση ενός δημοκρατικού παιδαγωγικού και διδακτικού κλίματος συνεργασίας, χωρίς εντάσεις και συγκρούσεις, με αμοιβαίο σεβασμό, αποδοχή του διαφορετικού και αναγνώριση, αλληλεγγύη, αλληλοκατανόηση και ισότητα. Ταυτόχρονα οι δυσκολίες και τα προβλήματα που προκύπτουν αντιμετωπίζονται από τα μέλη της σχολικής κοινότητας ως προκλήσεις και ευκαιρίες βελτίωσης, ανάπτυξης και ενδυνάμωσης παιδαγωγικών, διδακτικών, και άλλων πρακτικών.

 Συμπερασματικά η διαμόρφωση του εσωτερικού κανονισμού λειτουργίας έχει ως στόχους:

 Να εξασφαλίζεται ένα υποστηρικτικό πλαίσιο για να πραγματοποιείται με επιτυχία το εκπαιδευτικό έργο και η απρόσκοπτη συμμετοχή όλων των μαθητών/μαθητριών στην εκπαιδευτική διαδικασία.

 Να αναπτύσσεται κατάλληλο κλίμα για την ανάπτυξη της προσωπικότητας του/της κάθε μαθητή/μαθήτριας αλλά και όλων των μελών της σχολικής κοινότητας.

 Να διασφαλίζεται η σωματική και ψυχική υγεία όλων των μελών της σχολικής κοινότητας.

 Να δημιουργείται πλαίσιο συνθηκών για ουσιαστική μάθηση και εργασία.

 Ο Εσωτερικός Κανονισμός Λειτουργίας συντάσσεται ύστερα από εισήγηση της Προϊσταμένης του Νηπιαγωγείου, με τη συμμετοχή όλων των μελών του Συλλόγου Διδασκόντων, των μελών του Διοικητικού Συμβουλίου του Συλλόγου Γονέων και Κηδεμόνων καθώς και εκπροσώπου του Δήμου/Δημοτικής κοινότητας. Ο Εσωτερικός Κανονισμός του 1ου ΝηπιαγωγείουΦιλιππιάδας συντάχθηκε σύμφωνα με το ΦΕΚ491/τ.Β΄/09-02-2021 λαμβάνοντας υπόψη το Π.Δ. 79/1-08-2017, και τις τροποποιήσεις του, την εγκύκλιο του ΥΠΑΙΘ με αριθμ. πρωτ. Φ7/109162/Δ1/08-09-2022για τη λειτουργία του Νηπιαγωγείου για το σχολικό έτος 2022-2023, καθώς και την υπουργική απόφαση αρ.πρωτ.108730/ΓΔ4/08-09-2022 για τη λειτουργία των εκπαιδευτικών μονάδων Πρωτοβάθμιας και Δευτεροβάθμιας εκπαίδευσης με τα μέτρα για την αποφυγή του κορωνοϊούCOVID 19.

Εγκρίνεται από τη Συντονίστρια Εκπαιδευτικού Έργου που έχει την παιδαγωγική ευθύνη του σχολείου μας και από τον Διευθυντή Πρωτοβάθμιας Εκπαίδευσης Πρέβεζας.

 Η ακριβής τήρησή του αποτελεί ευθύνη και υποχρέωση όλων των μελών της σχολικής κοινότητας: της Διεύθυνσης του Νηπιαγωγείου, των εκπαιδευτικών και του βοηθητικού προσωπικού, των μαθητών, των γονέων και κηδεμόνων. Στη σύνταξη του Εσωτερικού Κανονισμού Λειτουργίας του σχολείου μας δεν συμμετείχε ο σύλλογος Γονέων/Κηδεμόνων καθώς στη σχολική μας μονάδα δεν υφίσταται Σύλλογος Γονέων/Κηδεμόνων που να είναι νόμιμα συστημένος με απόφαση Πρωτοδικείου και το Δ.Σ. του να έχει προκύψει από εκλογικές διαδικασίες μετά από Γενική Συνέλευση. Ο Κανονισμός, όταν κριθεί αναγκαίο, αναπροσαρμόζεται, μέσω της προβλεπόμενης από τον νόμο συμμετοχικής διαδικασίας όλων των μελών της σχολικής κοινότητας, έτσι ώστε να συμπεριλαμβάνει νέες νομοθετικές ρυθμίσεις, να ανταποκρίνεται στις αλλαγές των συνθηκών λειτουργίας του σχολείου και τις, κατά καιρούς, αποφάσεις των αρμόδιων συλλογικών οργάνων του.

 Το 1ο νηπιαγωγείο Φιλιππιάδας αποτελείται από δύο πρωινά τμήματα και δύο ολοήμερα. Υπηρετούν σε αυτό για το τρέχον σχολικό έτος τέσσερις εκπαιδευτικοί γενικής αγωγής, μία ειδικό βοηθητικό προσωπικό και μια καθηγήτρια αγγλικών. Τέλος στο νηπιαγωγείο υπηρετεί μία καθαρίστρια.

**Κεφάλαιο 1ο:Προσέλευση – παραμονή στο σχολείο και αποχώρηση από αυτό**

**1. Προσέλευση μαθητών – παραμονή στο σχολείο και αποχώρηση από αυτό**

Η προσέλευση των νηπίων στο σχολείο, ορίζεται από τις 8.15 π.μ έως τις 8.30 π.μ. και η αποχώρηση στις 13.00 για τους μαθητές των πρωινών τμημάτων και στις 16.00 ή 17.30 για τους μαθητές των ολοήμερων τμημάτων. Υπάρχει η δυνατότητα πρόωρης υποδοχής, η οποία είναι από 7.45 και απευθύνεται αποκλειστικά στους μαθητές που επιλέγουν να παρακολουθήσουν το προαιρετικό ολοήμερο πρόγραμμα (13.00-16.00). Πρόωρη αποχώρηση των μαθητών που παρακολουθούν το ολοήμερο πρόγραμμα δεν προβλέπεται.

Η έγκαιρη προσέλευση και αποχώρηση των νηπίων βοηθά στην εύρυθμη λειτουργία του σχολείου και διασφαλίζει την ασφάλεια των μαθητών και του προσωπικού του σχολείου. Οι ενήλικες που συνοδεύουν τα νήπια στο νηπιαγωγείο οφείλουν να φροντίζουν για την ασφαλή μεταφορά τους και την παράδοση του νηπίου στη νηπιαγωγό στην είσοδο του σχολείου. Νήπια που προσέρχονται με καθυστέρηση γίνονται δεκτά με την άδεια της Διευθύντριας, εφόσον αναφέρουν τον λόγο της καθυστέρησής τους. Στις 8.30π.μ η αυλόπορτα και η κεντρική είσοδος του Νηπιαγωγείου κλειδώνουν και παραμένουν κλειστές καθ ’όλη τη διάρκεια λειτουργίας του σχολείου, για να διαφυλάσσεται η ασφάλεια των μαθητών. Τα παιδιά κατά την αποχώρησή τους παραδίδονται μόνο στους αναγραφόμενους, στην υπεύθυνη δήλωση προσέλευσης/αποχώρησης, ενήλικες που συμπληρώνεται από τους γονείς κατά την εγγραφή των νηπίων. Οι μαθητές δεν μπορούν να φύγουν από το σχολείο πριν από τη λήξη των μαθημάτων. Αν παραστεί ανάγκη (π.χ ασθένεια) γίνεται μόνο με συνοδεία γονέα ή κηδεμόνα και με συμπλήρωση υπεύθυνης δήλωσης. Η ευθύνη για την ασφάλεια των παιδιών μετά το ωράριο λειτουργίας ανήκει αποκλειστικά στο γονέα ή κηδεμόνα.

 **2. Ωρολόγιο Πρόγραμμα του νηπιαγωγείου**

 Το σχολικό έτος των νηπιαγωγείων αρχίζει την 1η Σεπτεμβρίου και λήγει στις 31 Αυγούστου του επόμενου έτους. Το διδακτικό έτος αρχίζει την 1η Σεπτεμβρίου και λήγει στις 21 Ιουνίου του επόμενου έτους. Κάθε χρόνο οι εκπαιδευτικές δραστηριότητες αρχίζουν στις 11 Σεπτεμβρίου αλλά στο φετινό σχολικό έτος λόγω αργίας αρχίζουν στις 12 Σεπτεμβρίου. Οι εκπαιδευτικές δραστηριότητες λήγουν στις 15 Ιουνίου του επόμενου έτους ημέρα κατά την οποία χορηγούνται τα αναμνηστικά στα νήπια. Όταν η 15η Ιουνίου είναι Σάββατο ή Κυριακή ,οι εκπαιδευτικές δραστηριότητες λήγουν την προηγούμενη Παρασκευή.

 Το Νηπιαγωγείο μας λειτουργεί ως δημόσιο νηπιαγωγείο τις πέντε εργάσιμες ημέρες της εβδομάδας και ακολουθεί το Ωρολόγιο Πρόγραμμα του Ενιαίου Τύπου Ολοήμερου Νηπιαγωγείου.ΤοΩρολόγιο Πρόγραμμα του Ενιαίου Τύπου Ολοήμερου Νηπιαγωγείου συντάσσεται με βάση την μ[ε αριθ. πρωτ. 130272/Δ1/05-08-2016 (ΦΕΚ 2670/2016,](https://edu.klimaka.gr/sxoleia/nipiagogio/1495-wrologio-programma-nhpiagwgeio) τ. Β΄) Υ.Α, όπως τροποποιήθηκε με το κεφ. Β, του άρθρ. 11 του Π.Δ 79/2017 (A’ 109) όπως τροποποιήθηκε και ισχύει με το άρθρο 23 του ν. 4559/2018 ( Α΄ 142), τα άρθρα 52 & 53 και τις παρ. 3 & 4 του άρθρου 54 του ν. 4807/2021(Α΄96).

Σύμφωνα με το άρθρο 52 του ν. 4807/2021 (Α΄96) εισήχθη στο πρόγραμμα σπουδών και στο Εβδομαδιαίο Ωρολόγιο Πρόγραμμα όλων των τύπων σχολικών μονάδων υποχρεωτικής εκπαίδευσης η διδακτική ενότητα με τίτλο «**Εργαστήρια Δεξιοτήτων**». Για τα Εργαστήρια Δεξιοτήτων έχουν εκδοθεί οι υπ. αρ. πρωτ.[94236/ΓΔ4/2021 (Β΄ 3567](https://edu.klimaka.gr/mathimata/genikes-odhgies/932-programma-spoudwn-ergastiria-dexiotitwn)), Φ.31/94185/Δ1/2021 (Β΄ 3791) Υ.Α. και 94189/Δ3/03-08-2021 ( Β’3540) Υ.Α.

Επίσης, σύμφωνα με το άρθρο 53 του ν. 4807/2021(Α’96) εισάγεται στο υποχρεωτικό πρόγραμμα των νηπιαγωγείων της χώρας δράση για τη δημιουργική ενασχόληση των μαθητών/τριών με την**αγγλική γλώσσα** μέσω της οργάνωσης και υλοποίησης δραστηριοτήτων κατά τη διάρκεια των οποίων οι μαθητές/τριεςαλληλεπιδρούν με έναν/μια εκπαιδευτικό κλάδου ΠΕ06 Αγγλικής Φιλολογίας παρουσία του/της νηπιαγωγού. Με την υπ. αρ. Φ. 80378/ ΓΔ4/ 2021 (Β΄ 3311) Υπουργική Απόφαση ορίζεται η διάρκεια ενασχόλησης των μαθητών/τριών με την αγγλική γλώσσα και ρυθμίζεται κάθε θέμα σχετικό με την εφαρμογή του προγράμματος, συμπεριλαμβανομένων της οργάνωσης και υλοποίησης σχετικών επιμορφωτικών και υποστηρικτικών δραστηριοτήτων.

 Τα ωρολόγια προγράμματα του 1ου νηπιαγωγείου Φιλιππιάδας διαμορφώθηκαν με βάση τα παραπάνω από το σύλλογο διδασκόντων και εγκρίθηκαν από τον Υπεύθυνο Εκπαιδευτικών Θεμάτων.

**3. Ωρολόγιο Πρόγραμμα για την Εξ Αποστάσεως Εκπαίδευση**

 Η έναρξη της σχολικής χρονιάς γίνεται με πλήρη λειτουργία των σχολικών μονάδων. Ωστόσο, άλλες μορφές λειτουργίας (π.χ. εξ αποστάσεως διαδικτυακή διδασκαλία) μπορεί να απαιτηθούν εάν τα επιδημιολογικά δεδομένα μεταβληθούν είτε στο σύνολο της χώρας είτε σε επιμέρους πιο επιβαρυμένες περιοχές. Δυνατότητα για πραγματοποίηση οργανωμένης διαδικτυακής εκπαίδευσης θα υπάρχει στην περίπτωση παιδιών που δεν θα είναι δυνατή η προσέλευσή τους στο σχολείο λόγω σοβαρού νοσήματος αυστηρά σύμφωνα με το ισχύον πρωτόκολλο του ΕΟΔΥ, καθώς και εάν το επιβάλλουν οι συνθήκες, όπως για παράδειγμα στις περιπτώσεις αναστολής λειτουργίας τμήματος.

 Η τηλεκπαίδευση πραγματοποιείται με βάση την Υπουργική Απόφαση 4188/10-09-2021, είναι δωρεάν για τους μαθητές μέσω κατάλληλα διαμορφωμένης πλατφόρμας (wedex) καθώς και τη χρήση εφαρμογών του ΠΣΔ. Η απουσία μαθητή/τριας από το μάθημα εξ αποστάσεως καταγράφεται από τη νηπιαγωγό και προσμετράτε στο σύνολο των απουσιών. Επισημαίνεται ότι απαγορεύεται η καταγραφή, αποθήκευση και μετάδοση εικόνας και ήχου του ηλεκτρονικού μαθήματος. Σε περίπτωση παράνομης καταγραφής επιβάλλονται οι κυρώσεις του άρθρ. 38του ν.4624/2019.

 Στο 1ο νηπιαγωγείο Φιλιππιάδας οι μαθητές σε περίπτωση τηλεκπαίδευσης θα χωριστούν σε τέσσερα ισάριθμα τμήματα, τα οποία θα αναλάβουν οι εκπαιδευτικοί του σχολείου (τόσο του πρωινού όσο και του ολοήμερου) και θα κάνουν καθημερινά τηλεκπαίδευση ακολουθώντας το παραπάνω ωρολόγιο πρόγραμμα. Οι εκπαιδευτικοί της παράλληλης στήριξης βοηθούν το μαθητή στην ηλεκτρονική τάξη του νηπιαγωγού και κάποιες ώρες διδάσκουν το μαθητή σε δική τους ηλεκτρονική αίθουσα. Το μάθημα των αγγλικών θα διδάσκεται επίσης κατά την διάρκεια της τηλεκπαίδευσης,

**4. Παραμονή στο σχολείο**

*4.1 Διάλειμμα*

 Τα διαλείμματα των νηπίων θα γίνονται όπως αναγράφονται στο ωρολόγιο πρόγραμμα. Κατά τη διάρκεια του διαλείμματος οι μαθητές/μαθήτριες βγαίνουν στο προαύλιο εκτός από περιπτώσεις κακοκαιρίας όπου το διάλειμμα θα γίνεται μέσα στην αίθουσα διδασκαλίας. Το διάλειμμα είναι χρόνος παιχνιδιού και ανάπτυξης κοινωνικών σχέσεων όπου οι μαθητές και οι μαθήτριες αλληλοεπιδρούν, παίζουν αρμονικά και για οποιοδήποτε πρόβλημα ή δυσκολία αντιμετωπίζουν απευθύνονται στους/στις εκπαιδευτικούς που βρίσκονται στο προαύλιο. Κατά τη διάρκεια του διαλείμματος δεν επιτρέπεται κανένας ανήλικος ή ενήλικος να παρακολουθεί, να συνομιλεί ή να δίνει αντικείμενα σε μαθητές και μαθήτριες του σχολείου από τα κάγκελα του προαύλιου χώρου. Λόγω της μεγάλης και διπλής αυλής του νηπιαγωγείου δεν χρειάστηκε να γίνει τροποποίηση της ώρας των διαλειμμάτων λόγω covid – 19 στο νηπιαγωγείο μας καθώς το κάθε τμήμα μπορεί να χρησιμοποιήσει ξεχωριστή αυλή (μπροστά ή πίσω από το κτίριο του νηπιαγωγείου).

*4.2 Πρόγευμα – γεύμα*

 Κάθε παιδί από την έναρξη της σχολικής χρονιάς θα πρέπει να έχει μαζί του μια σχολική τσάντα νηπιαγωγείου η οποία θα περιέχει καθημερινά το πρόγευμα και το ελαφρύ του γεύμα (εφόσον παρακολουθεί το ολοήμερο πρόγραμμα του νηπιαγωγείου). Θα πρέπει επίσης να έχει μια μικρή υφασμάτινη πετσέτα την οποία θα στρώνει επάνω στο τραπέζι, το μπόλ του φαγητού του, κουτάλι/πιρούνι και το παγουρίνο/μπουκάλι του.

 Το γεύμα των νηπίων παρασκευάζεται στο σπίτι με ευθύνη των γονέων/κηδεμόνων τους. Ο/η νηπιαγωγός στο ολοήμερο πρόγραμμα του νηπιαγωγείου, βοηθά και καθοδηγεί τους μαθητές και τις μαθήτριες ώστε να αποκτήσουν τις απαραίτητες δεξιότητες που αφορούν στη διαδικασία του γεύματος και να εξυπηρετούνται αυτόνομα. Σε κάθε περίπτωση δίνεται ιδιαίτερη προσοχή στους μαθητές μέχρι να αποκτήσουν τις απαραίτητες δεξιότητες αυτοεξυπηρέτησης.

 Η ώρα του φαγητού είναι ιδιαίτερη στιγμή της ημέρα, και για τα παιδιά του νηπιαγωγείου, είναι Ώρα Αγωγής με παιδαγωγική αξία. Στο πλαίσιο της υγιεινής διατροφής που υποστηρίζει και προωθεί το νηπιαγωγείο μας συστήνεται από τους εκπαιδευτικούς το πρόγευμα να περιλαμβάνει υγιεινές τροφές και όχι έτοιμα snaks. Κατά την διάρκεια του προγεύματος/γεύματος προσφέρεται η ευκαιρία στα παιδιά να αυτονομηθούν, να αυτοεξυπηρετηθούν, να επικοινωνήσουν και να αποκτήσουν υγιεινές διατροφικές συνήθειες.

*4.3 Φαρμακευτική αγωγή μαθητών/τριών εντός σχολικού ωραρίου*

Σχετικά με τη φαρμακευτική αγωγή μαθητών/τριών στο Νηπιαγωγείο ακολουθούνται αυτά που αναγράφονται στο Φ. 7/495/123484/Γ 01-04-2010 “Φαρμακευτική αγωγή μαθητών εντός σχολικού ωραρίου”. Οι εκπαιδευτικοί δεν υποχρεούνται να έχουν τις απαραίτητες γνώσεις για τη χορήγηση φαρμάκων είτε από το στόμα είτε σε ενέσιμη μορφή σε παιδιά που έχουν κάποια πάθηση. Σε περίπτωση που απαιτείται φαρμακευτική αγωγή οι γονείς ή κάποιο άλλο πρόσωπο που οι ίδιοι θα υποδείξουν μπορούν να εισέλθουν στο χώρο του νηπιαγωγείου, κατόπιν άδειας από την Προϊσταμένη, για τη χορήγηση του φαρμάκου. Απαγορεύεται η χορήγηση φαρμάκων από τους νηπιαγωγούς, όπως ορίζει σχετική νομοθεσία. Παρέχονται όμως οι στοιχειώδεις Πρώτες Βοήθειες (σε ελαφρά τραύματα που δε χρήζουν ιατρική διάγνωση και περίθαλψη) και σε σοβαρά τραύματαενημερώνονται τηλεφωνικά οι γονείς του παιδιού ή το ΕΚΑΒ (σε περίπτωση εξαιρετικού περιστατικού). Αν ο μαθητής/τρια υποβάλλεται σε κάποια συγκεκριμένη φαρμακευτική αγωγή ή αν έχει ευαισθησία-αλλεργία σε κάποιες τροφές ή σε κάτι άλλο, οι γονείς οφείλουν να ενημερώσουν το σχολείο.

*4.4 Ασφάλεια μαθητών κατά την παραμονή τους στο σχολείο*

Για την επιτήρηση των νηπίων ισχύουν όσα αναφέρονται στις διατάξεις του άρθρου 12 του Π.Δ. 79/2017 (ΦΕΚ 109 Α) και στο κεφ. Α του άρθρου 18 του Π.Δ. 79/2017(ΦΕΚ 109.Α), καθώς και στο άρθρο 36 της με αριθ. Φ.353.1/324/105657/Δ1/8-10-2002, (ΦΕΚ 1340.Β) Υ.Α..Οι νηπιαγωγοί παραλαμβάνουν τους μαθητές/τριες στην είσοδο του Νηπιαγωγείου και οι συνοδοί των παιδιών αποχωρούν. Κατά τη διάρκεια του χρόνου της προσέλευσης των μαθητών/τριών δεν παρευρίσκεται χωρίς άδεια στον χώρο του σχολείου κανείς άλλος εκτός των μαθητών/τριών και των εκπαιδευτικών. Ειδικότερα για το σχολικό έτος 2022-2023 για την αποφυγή του συγχρωτισμού, και τον περιορισμό των επαφών μεταξύ των μαθητών, των γονέων και των εκπαιδευτικών κατά την προσέλευση και αποχώρηση από το νηπιαγωγείο θα γίνει προγραμματισμός διαφορετικών ωρών άφιξης και αναχώρησης των μαθητών/τριών, με εύρος χρόνου που θα έχει προκαθοριστεί σε συνεννόηση με τους γονείς/κηδεμόνες..

 Για τη διατήρηση της ασφάλειας των μαθητών και την αποτροπή τυχόν αναίτιας εξόδου των μαθητών από το χώρο του νηπιαγωγείου, οι πόρτες εισόδου και εξόδου του νηπιαγωγείου θα παραμένουν κλειστές καθ όλη τη διάρκεια της λειτουργίας του, με ευθύνη της προϊσταμένης και των εκπαιδευτικών του νηπιαγωγείου. Με τον τρόπο αυτό διαφυλάσσεται επιπλέον η αναίτια είσοδος ατόμων που δεν έχουν σχέση με το νηπιαγωγείο. Η επίσκεψη σχετικών με το νηπιαγωγείο ατόμων θα γίνεται ύστερα από συνεννόηση με την προϊσταμένη και τηρώντας τα προβλεπόμενα μέτρα του ΕΟΔΥ. Απαραίτητη είναι επίσης η συνεχής επιτήρηση των μαθητών/τριών από τους εκπαιδευτικούς, τόσο κατά τη διάρκεια του μαθήματος όσο και στα διαλείμματα, για τη διαφύλαξη της ασφάλειάς τους.

 Η αποχώρηση των μαθητών/τριών πραγματοποιείται με τη λήξη του διδακτικού ωραρίου. Αποχώρηση μαθητή/τριας από το σχολείο πριν τη λήξη του διδακτικού ωραρίου, γίνεται μόνο σε εξαιρετικές περιπτώσεις και εφόσον έχουν ληφθεί όλα τα απαραίτητα μέτρα για την ασφάλειά του/της (ενημέρωση και σύμφωνη γνώμη γονέων ή κηδεμόνων, εξασφάλιση συνοδείας μαθητών/τριών με ευθύνη των γονέων/κηδεμόνων τους) (παρ. 10, άρθρο 12, Π.Δ. 79/2017, ΦΕΚ 109 Α). Αιτήματα γονέων/κηδεμόνων για πρόωρη αποχώρηση ή καθυστερημένη προσέλευση μαθητών/τριών για λόγους ιατρικής υποστήριξης ή θεραπευτικής παρέμβασης, γίνονται δεκτά κατόπιν προσκόμισης σχετικής βεβαίωσης από δημόσιο φορέα, από την οποία προκύπτει με ακρίβεια η ανάγκη της ανωτέρω απουσίας καθώς και ο ακριβής χρόνος αυτής. Επισημαίνεται ότι τόσο ο φορέας που εκδίδει τη βεβαίωση όσο και ο φορέας υλοποίησης της θεραπευτικής παρέμβασης ή ιατρικής υποστήριξης, πρέπει να είναι δημόσιοι φορείς.

**5. Φοίτηση**

*5.1 Τακτική ή μη φοίτηση μαθητών/τριών στο σχολείο*

 Με το άρθρο 73, παραγρ.1α , του Ν 3518/21-12-2006, <https://www.e-nomothesia.gr/kat-ergasia-koinonike-asphalise/n-3518-2006.html>η φοίτηση στο Νηπιαγωγείο είναι διετής και εγγράφονται σ’ αυτό νήπια που συμπληρώνουν την 31η Δεκεμβρίου του έτους εγγραφής ηλικία τεσσάρων (4) ετών.Στο νηπιαγωγείο για το σχολικό έτος 2022 – 2023 γίνονται δεκτά νήπια που έχουν γεννηθεί το 2017 και το 2018. Οι εγγραφές των νηπίων γίνονται ηλεκτρονικά στην ακόλουθη διεύθυνση: <https://proti-eggrafi.services.gov.gr/> με τους κωδικούς taxisnet.

*Για την εγγραφή στο ολοήμερο πρόγραμμα δεν χρειάζονται ειδικές προϋποθέσεις.*

 Η φοίτηση των νηπίων στα Νηπιαγωγεία είναι υποχρεωτική και αποτελεί απαραίτητη προϋπόθεση για την εγγραφή στο δημοτικό σχολείο καθώς απαιτείται βεβαίωση φοίτησης. Η ανελλιπής φοίτηση του παιδιού στο νηπιαγωγείο αποτελεί επομένως ιδιαίτερα σημαντική τόσο για την ομαλή προσαρμογή του στο σχολικό περιβάλλον και για την απρόσκοπτη παρακολούθηση του προγράμματος δραστηριοτήτων του νηπιαγωγείου όσο και για την ομαλή του μετάβαση στο δημοτικό σχολείο. Σύμφωνα με το Π.Δ 79/2017, άρθρο 13, την ευθύνη για την εποπτεία της φοίτησης των νηπίων/ προνηπίων έχει ο εκπαιδευτικός της τάξης, που καταγράφει τις καθημερινές απουσίες και ενημερώνει την προϊσταμένη του νηπιαγωγείου για την καταχώρησή τους στο πληροφοριακό σύστημα myschool. Η ελλιπής φοίτηση και μάλιστα χωρίς σοβαρό λόγο, δυσχεραίνει τόσο το σχολικό έργο όσο και την πρόοδο των νηπίων. Την ουσιαστική αλλά και την τυπική ευθύνη απέναντι στο σχολείο και την πολιτεία για τη φοίτηση των μαθητών, φέρουν κατά το νόμο οι γονείς/κηδεμόνες τους.

*5.2 Τρόποι αντιμετώπισης της φοίτησης σύμφωνα με τις θεσμοθετημένες νόρμες*

Ενημέρωση των γονέων για το προβλεπόμενο όριο των αδικαιολόγητων απουσιών που μπορεί να κάνει ο/η μαθητής/τρια.

 Γνωστοποιείται στους γονείς ότι επανάληψη φοίτησης στο Νηπιαγωγείο γίνεται α) αν οι απουσίες του μαθητή/μαθήτριας υπερβαίνουν τις εκατό(100), σύμφωνα με την τροποποίηση παρ.5, άρθρου 13 του Π.Δ.79/2017 με την παρ. ε) του άρθρου 204 του ν.4610/2019(Α 70) και β) όταν ο μαθητής/ μαθήτρια παρουσιάζει σοβαρές δυσκολίες για να παρακολουθήσει την Α΄ τάξη του δημοτικού σχολείου σύμφωνα με την τροποποίηση των παρ.7 και 8, του άρθρου 6, του Π.Δ.79/2017 με την παρ.1δ του άρθρου 23 του ν.4559/2018(Α 142).

**6. Άλλα θέματα της σχολικής ζωής**

 *6.1 Λειτουργία δανειστικής βιβλιοθήκης*

 Στο νηπιαγωγείο μας κάθε σχολική χρονιά λειτουργεί δανειστική βιβλιοθήκη. Η δραστηριότητα αυτή είναι πολύ σημαντική και συμβάλλει στη συμμετοχή των γονέων στην εκπαίδευση του παιδιού τους, μέσα από αλληλεπιδραστικές δραστηριότητες γονέα - παιδιού στο σπίτι. Μέλη της βιβλιοθήκης είναι όλοι οι μαθητές που φοιτούν στο σχολείο το τρέχον σχολικό έτος. Κάθε αναγνώστης έχει το δικαίωμα να δανειστεί ένα βιβλίο τη φορά, να το διαβάσει με τους γονείς του, να ζωγραφίσει κάτι από το παραμύθι, να αντιγράψει, να το αφηγηθεί στην τάξη κλπ.. Η μέρα δανεισμού καθώς και η μέρα επιστροφής του βιβλίου θα οριστεί από την υπεύθυνη εκπαιδευτικό. Τα βιβλία πρέπει να διατηρούνται και να επιστρέφονται στην ίδια κατάσταση και μέσα στις συγκεκριμένες τσάντες που διαθέτει το νηπιαγωγείο.

 Για το σχολικό έτος 2022-2023 η λειτουργία της δανειστικής βιβλιοθήκης θα γίνει όπως έχει προγραμματιστεί εκτός και υπάρξουν άλλα δεδομένα στην πορεία της σχολικής χρονιάς λόγω covid-19.

*6.2 Χρήση εικόνων και βίντεο από σχολικές δραστηριότητες*

 Η ανάρτηση φωτογραφιών και βίντεο στο διαδίκτυο από διάφορες εκδηλώσεις του σχολείου δεν είναι επιτρεπτή για τους γονείς/κηδεμόνες των νηπίων. Εικόνες από σχολικές δραστηριότητες των παιδιών που θα αναρτηθούν από τους εκπαιδευτικούς σε εγκεκριμένους εκπαιδευτικούς ιστότοπους και στον ιστότοπο του σχολείου, θα έχουν υποστεί επεξεργασία ώστε να μην φαίνονται τα πρόσωπα των νηπίων και θα γίνονται μόνο μετά την ενυπόγραφη έγκριση των γονέων για την προστασία των προσωπικών δεδομένων των νηπίων.

*6.3 Εμβολιασμός μαθητών/τριών*

 Κατά την εγγραφή του νηπίου στο Νηπιαγωγείο προσκομίζεται το Βιβλιάριο Εμβολίων ή άλλο στοιχείο, από το οποίο αποδεικνύεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών (παρ. 4, του άρθρου 6 του ΠΔ 79/2017(Α 109), όπως τροποποιήθηκε με την παρ. 4 α του άρθρου 44 του ν. 4777/2021(Α 25).

*6.4 Βοηθητικό προσωπικό*

 Το νηπιαγωγείο διαθέτει μία καθαρίστρια που είναι υπεύθυνη για την καθαριότητα και υγιεινή των χώρων του νηπιαγωγείου. Το Βοηθητικό προσωπικό εργασιών καθαριότητας σκουπίζει καθαρίζει όλους τους χώρους του σχολείου εσωτερικά και εξωτερικά, τον περίβολο του σχολείου, την βιβλιοθήκη, τα γραφεία, τουαλέτες, νιπτήρες, διαδρόμους, αίθουσες διδασκαλίας, χώρους εργαστηρίων, καρέκλες, θρανία, τραπεζογραφεία, έδρες, βιβλία, βιβλιοστάτες, τζάμια κ.τ.λ.

 Το Βοηθητικό προσωπικό εργασιών καθαριότητας τίθεται υπό την εποπτεία των Διευθυντών Εκπαίδευσης και ειδικότερα την Προϊσταμένη της σχολικής μας μονάδας. Ειδικότερα για τη σχολική χρονιά 2022-2023, στη βάση των δεδομένων αντιμετώπισης της πανδημίαςcovid-19 και αποφυγή της μετάδοσης του ιού έχει γίνει ειδική ενημέρωση στην καθαρίστρια του νηπιαγωγείου για συστηματικό καθαρισμό των χώρων του νηπιαγωγείου και τήρηση των μέτρων που απαιτούνται.

**Κεφάλαιο 2ο: Συμπεριφορά μαθητών/τριών –Παιδαγωγικός έλεγχος**

*2.1 Συμπεριφορά μαθητών/τριών*

 Τα ζητήματα μη αποδεκτής συμπεριφοράς στο σχολείο αποτελούν αντικείμενο συνεργασίας των γονέων/κηδεμόνων με την υπεύθυνη εκπαιδευτικό της τάξης, την Προϊσταμένη της σχολικής μονάδας, το Σύλλογο Διδασκόντων και τη Συντονίστρια Εκπαιδευτικού Έργου, προκειμένου να υπάρξει η καλύτερη δυνατή παιδαγωγική αντιμετώπιση του θέματος.

Οι εκπαιδευτικοί μέσα από πλήθος δραστηριοτήτων και εφαρμογή κατάλληλων και εγκεκριμένων από το υπουργείο παιδείας προγραμμάτων διαχείρισης των συναισθημάτων και της συμπεριφοράς φροντίζουν να διαπαιδαγωγήσουν κατάλληλα τα νήπια ώστε να υιοθετήσουν κατάλληλα πρότυπα και μορφές συμπεριφοράς όπως: ευπρεπή και ευγενική συμπεριφορά, επίδειξη σεβασμού σε κάθε μέλος της σχολικής κοινότητας και τήρηση των κανόνων της τάξης, αποφυγή άσκησης κάθε μορφής βίας (σωματική, λεκτική ή ψυχολογική), προστασία της υλικής περιουσίας του σχολείου και διατήρηση των χώρων καθαρών, υιοθέτηση αειοφόρων πρακτικών όπως η ανακύκλωση αγαθών κλπ.

*2.2 Παιδαγωγικός έλεγχος*

 Ζητήματα μη αποδεκτών συμπεριφορών και χρήση βίας στο σχολείο έχουν σημαντικό αντίκτυπο στους μαθητές και την εύρυθμη λειτουργία του σχολείου. Οι αποφάσεις για τον τρόπο διαχείρισης τέτοιων καταστάσεων θα πρέπει να λαμβάνουν υπόψη το σεβασμό της προσωπικότητας και τα δικαιώματα του παιδιού. Η σωματική τιμωρία δεν επιτρέπεται. Αν η συμπεριφορά του μαθητή και της μαθήτριας δεν εναρμονίζεται με τα αποδεκτά πρότυπα και αποκλίνει από την τήρηση του εσωτερικού κανονισμού του σχολείου, τότε αντιμετωπίζει τον παιδαγωγικό έλεγχο, σύμφωνα με τις αρχές της ψυχολογίας και παιδαγωγικής που διέπουν την ηλικία του. Ο μαθητής θα πρέπει να αντιληφθεί ότι η συμπεριφορά του δεν είναι αποδεκτή και έχει συνέπειες ώστε να αναλάβει τις ευθύνες των πράξεών του .Η ενημέρωση των γονέων για τέτοιου είδους συμπεριφορές και η συνεργασία μαζί τους καθώς και με άλλους αρμόδιους φορείς είναι ιδιαίτερα σημαντική για την επίλυση τέτοιων προβλημάτων.

Η συνεχής επαγρύπνηση και παρατήρηση από τους εκπαιδευτικούς τέτοιων φαινομένων είναι σημαντική για τον εντοπισμό και τη μη συνέχιση τους.

*2.3 Καινοτόμες πρακτικές που έχουν υιοθετηθεί στο σχολείο*

 Η εφαρμογή του προγράμματος Βήματα για τη ζωή, για την εκμάθηση της διαχείρισης των συναισθημάτων και της σωστής συμπεριφοράς από τα παιδιά, καθώς και της επίλυσης των προβλημάτων μέσα από το διάλογο είναι μια από τις πρακτικές που έχουν υιοθετηθεί από το νηπιαγωγείο για τη διαμόρφωση θετικών μορφών συμπεριφοράς από τα παιδιά.

 Τα παιδιά συμμετέχουν ενεργά στη διαμόρφωση της καθημερινής εκπαιδευτικής διαδικασίας και απευθύνονται στον εκπαιδευτικό της τάξης για όποιο πρόβλημα τα απασχολεί. Επιπρόσθετα μαθαίνουν να λύνουν τις διαφωνίες τους με διάλογο, συζητώντας ειρηνικά με όποιον έχουν κάποια διαφορά ή απευθύνονται στον εκπαιδευτικό της τάξης και το διευθυντή σε περίπτωση που δέχονται οι ίδιοι ή παρατηρούν κάποια βίαιη συμπεριφορά που δυσκολεύει τη σχολική τους ζωή.

**Κεφάλαιο 3ο:Πρόληψη φαινομένων Βίας και Σχολικού Εκφοβισμού**

 Το κοινωνικό φαινόμενο της ενδοσχολικής βίας και του εκφοβισμού έχει πάρει μεγάλες διαστάσεις σήμερα. Η έκθεση των μαθητών σε φαινόμενα ενδοσχολικής βίας μπορεί να προκαλέσει σοβαρά συναισθηματικά προβλήματα και έντονο άγχος με αρνητικές επιπτώσεις σε διάφορες πλευρές τόσο της σχολικής όσο και της κοινωνικής ζωής του παιδιού. Ο ρόλος του σχολείου στην αντιμετώπιση τέτοιων φαινομένων είναι ιδιαίτερα σημαντικός καθώς το σχολικό περιβάλλον μπορεί να επηρεάσει τη συμπεριφορά των μαθητών και να δράσει ως μηχανισμός πρόληψης τέτοιων φαινομένων. Το σχολείο ως φορέας αγωγής πρέπει να βοηθήσει τους μαθητές να αποβάλλουν αρνητικά πρότυπα συμπεριφοράς μέσα από τη συμμετοχή τους στη σχολική ζωή και να αντιληφθούν τις συνέπειες τέτοιων συμπεριφορών χρησιμοποιώντας παιδαγωγικές μεθόδους όπου η χρήση σωματικής βίας δεν είναι επιτρεπτή.

*3.1 Πρόληψη και διαχείριση φαινομένων βίας και σχολικού εκφοβισμού*

 Βασικός στόχος του νηπιαγωγείου μας είναι να διαπαιδαγωγήσει τους μαθητές κατάλληλα ώστε να μπορούν να προστατεύουν αποτελεσματικά τον εαυτό τους από τις βίαιες συμπεριφορές των άλλων, μαθαίνοντας ταυτόχρονα να αναζητούν ειρηνική λύση για τη επίλυση των διαφορών τους αποτρέποντας έτσι τη χρήση βίαιων συμπεριφορών σε διάφορα περιβάλλοντα της κοινωνικής τους ζωής.

*3.1.1 Μέτρα πρόληψης φαινομένων βίας και σχολικού εκφοβισμού*

 Για την πρόληψη των φαινομένων της βίας και του εκφοβισμού οι εκπαιδευτικοί του νηπιαγωγείου μπορούν να αναλάβουν την εκπόνηση διαφόρων δράσεων:

* Διαμορφώνουν στην τάξη ένα θετικό κλίμα όπου γίνονται οι ίδιοι πρότυπο ευγενικής και δημοκρατικής συμπεριφοράς.
* Εξηγούν στους μαθητές την έννοια και το περιεχόμενο των Δικαιωμάτων του Παιδιού. Οι μαθητές κατανοούν έτσι ποια είναι τα δικά τους δικαιώματα αλλά μαθαίνουν να σέβονται και τα δικαιώματα των άλλων, ιδίως όταν αυτά μπορεί να συγκρούονται με τα δικά τους. Ιδιαίτερα σημαντικό είναι να μάθουν τα παιδιά δικαιώματα όπως αυτό του σεβασμού της προσωπικότητας, της ελεύθερης έκφρασης της γνώμης, εφόσον δεν προσβάλλει δικαιώματα άλλων, το δικαίωμα προστασίας από κάθε μορφή αθέμιτης διάκρισης (λόγω φύλου, καταγωγής, εμφάνισης, κοινωνικής προέλευσης κλπ) και βίας κλπ.
* Διοργανώνουν πλήθος κατάλληλων δραστηριοτήτων όπως ανάγνωση παραμυθιών, δραματικό παιχνίδι, συνεργατικές δραστηριότητες, παρακολούθηση βίντεο για τα παιδιά, που προάγουν την εν συναίσθηση , την αλληλοκατανόηση, τον αλληλοσεβασμό και την αποδοχή της διαφορετικότητας και διευκολύνουν τη συνεργασία και τη γεφύρωση των διαφορών μεταξύ των παιδιών
* Στο ξεκίνημα της σχολικής χρονιάς μέσα από συζήτηση με τους μαθητές αναφορικά, με τους τρόπους επικοινωνίας και συνεργασίας μεταξύ τους, τις βασικές αρχές που διέπουν τις ανθρώπινες σχέσεις, τους τρόπους επίλυσης των διαφορών και συγκρούσεων καθώς και αντιμετώπισης βίαιων συμπεριφορών συν διαμορφώνεται το συμβόλαιο της σχολικής τάξης. Το συμβόλαιο αυτό υπογράφεται από όλους τους μαθητές και αναρτάται σε εμφανές σημείο στην τάξη ώστε να γίνεται επίκληση αυτού κάθε φορά που παρουσιάζεται κάποιο πρόβλημα. Αντίστοιχες συζητήσεις για την πορεία των σχέσεων μεταξύ των μαθητών της τάξης και την τήρηση των κανόνων του συμβολαίου γίνονται συχνά μεταξύ των μαθητών και του εκπαιδευτικού.

Αναλαμβάνουν να εκπονήσουν με τους μαθητές τους κατάλληλα και εγκεκριμένα προγράμματα διαχείρισης των συναισθημάτων και επίλυσης προβλημάτων όπως τα βήματα για τη ζωή

* Δείχνουν πραγματικό ενδιαφέρον για τα προβλήματα των μαθητών και πάντα διατεθειμένοι να τα ακούσουν με προσοχή σε μια ατομική συζήτηση και διαφυλάσσοντας την εχεμύθεια.
* Αποφεύγουν να προσβάλλουν τους μαθητές που παραφέρονται και προσπαθούν να τους εξηγήσουν τις συνέπειες των πράξεων τους σε μια ατομική συζήτηση
* Διατηρούν μια διακριτική επικοινωνία και συνεργασία με τους γονείς των μαθητών, ανάλογα με την ηλικία και την ωριμότητά τους, όχι μόνο ως προς την μαθησιακή πρόοδό τους, αλλά και ως προς την γενικότερη ψυχοσυναισθηματική κατάσταση και εξέλιξή τους.
* Συνεργάζονται με διάφορους φορείς τόσο για την αντιμετώπιση τέτοιων προβλημάτων αλλά και την επιμόρφωση των γονέων και των εκπαιδευτικών για τη διαχείριση φαινομένων βίας και εκφοβισμού.
* Αξιοποιούν στο δυνατό βαθμό τις υπηρεσίες και τα προγράμματα των Διευθύνσεων Εκπαίδευσης, του ΥΠ.Π.Ε.Θ., του Ι.Ε.Π., των Κ.Ε.Σ.Υ. κλπ.
* Συνεργάζονται με τους υπόλοιπους εκπαιδευτικούς για την τήρηση κοινών κανόνων, την καλλιέργεια θετικού κλίματος στο σχολείο και την ανατροφοδότησή τους, σχετικά με αποτελεσματικές μεθόδους επίλυσης συγκρούσεων και κρίσεων.
* Κάνουν επιμελή επίβλεψη των χώρων του νηπιαγωγείου τόσο στη διάρκεια του μαθήματος όσο και στη διάρκεια του διαλείμματος για τον έγκαιρο εντοπισμό τέτοιων φαινομένων. Η πρόληψη της σχολικής βίας προϋποθέτει τον έγκαιρο εντοπισμό, την καταγραφή και τη μελέτη τέτοιων φαινομένων για την αντιμετώπισή τους σε πρώιμο στάδιο.

3.1.2 *Μέτρα διαχείρισης και αντιμετώπισης φαινομένων βίας και σχολικού*

*Εκφοβισμού*

**1. Παρεμβάσεις σε μαθητές –«Θύτης», «Θύμα» και «μαθητές-θεατές»**

 Για την αντιμετώπιση ενός περιστατικού βίας ή εκφοβισμού η νηπιαγωγός θα συζητήσει με όλους τους εμπλεκόμενους στο συμβάν το θύτη, το θύμα και τους μαθητές και θα δώσει σε όλους την ευκαιρία να εκφράσουν τις απόψεις τους. Κάνοντας επίκληση στο συμβόλαιο της τάξης, επισημαίνοντας τις συνέπειες τέτοιων πράξεων αλλά και δίνοντας τη δυνατότητα να μπουν στη θέση του άλλου και να καταλάβουν τα συναισθήματά του, θα δώσει στους μαθητές τη δυνατότητα να βρουν μια ειρηνική λύση και να αποκαταστήσουν τις μεταξύ τους σχέσεις. Αν δεν υπάρξει μεταμέλεια και παρατηρηθεί επανάληψη της συμπεριφοράς τότε θα ενημερωθεί ο/η Προϊστάμενη του Νηπιαγωγείου και με απόφαση του συλλόγου διδασκόντων θα υπάρξουν άμεσες συνέπειες για το «θύτη» . Για την αντιμετώπιση του προβλήματος θα γίνει άμεση ενημέρωση στους γονείς των παιδιών και θα υπάρξει συνεργασία την υιοθέτηση μιας κοινής πολιτικής αντιμετώπισης του συμβάντος.

**2.Προγράμματα παρέμβασης σε ομάδες-στόχο**

 Η υλοποίηση προγραμμάτων, που θα στοχεύουν στην επίλυση συγκεκριμένων προβλημάτων που έχουν οι εμπλεκόμενοι (θύτες και θύματα) σε περιστατικά βίας και εκφοβισμού μαθητές, είναι ιδιαίτερα σημαντική για τη διαχείριση και αντιμετώπιση περιστατικών ενδοσχολικής βίας.. Μέσα από τις παρεμβάσεις αυτές επιδιώκεται να μάθουν τα παιδιά τα ανθρώπινα δικαιώματα και να κατανοήσουν τη σημασία του σεβασμού σε αυτά, να αναπτύξουν κοινωνικές δεξιότητες, να μάθουν να διαχειρίζονται το θυμό τους, να εκπαιδευτούν σε τεχνικές χαλάρωσης, αυτοπροστασίας και διαχείρισης της βίας και του εκφοβισμού κλπ.

Ενδεικτικό πρόγραμμα που έχουμε εντάξει για την συγκεκριμένη παρέμβαση είναι:

α) το πρόγραμμα «Βήματα για τη ζωή»

Ενδεικτικά βιβλία:

α)Μίλα μη φοβάσαι: Τρεις ιστορίες για τη βία στο σχολείο

β)Τα μπαλόνια της φιλίας 2 ιστορίες για τη βία, Η Μόνα στο καινούργιο σχολείο

Ενδεικτική ταινία : Τα μπλε γυαλιά

**3. Παρεμβάσεις σε μαθητές –θεατές**

 Εξίσου σημαντική για τη διαχείριση περιστατικών ενδοσχολικής βίας είναι η υλοποίηση παρεμβάσεων και στους μαθητές που παρακολουθούν ένα τέτοιο περιστατικό που θα έχουν ως στόχο την ευαισθητοποίηση αυτής της ομάδας στις επιπτώσεις της σχολικής βίας και του εκφοβισμού τόσο στο θύμα όσο και στο θύτη. Απώτερος στόχος είναι να συνειδητοποιήσουν το ρόλο τους και την ευθύνη τους στην αποτροπή τέτοιων περιστατικών με την ενεργή παρέμβασή τους όταν χρειαστεί και όχι την απαθή και αμέτοχη παρακολούθηση.

 Παράδειγμα τέτοιων παρεμβάσεων είναι τα θεατρικό έργο: Η Φάρμα του Διαδικτύου.

**4.Συνεργασία μεταξύ σχολείου και οικογενειών των εμπλεκόμενων μαθητών σε περιστατικά σχολικής βίας και εκφοβισμού.**

 Συναντήσεις και ανάπτυξη συνεργασίας μεταξύ του σχολείου και των γονέων/κηδεμόνων των μαθητών που εμπλέκονται σε περιστατικά σχολικής βίας και εκφοβισμού με σκοπό:

α) την άμεση ενημέρωση των γονέων/κηδεμόνων

β) την ανταλλαγή απόψεων και ιδεών σχετικά με τη διαχείριση των περιστατικών.

**γ)** αν χρειαστεί, την ψυχοκοινωνική υποστήριξη αυτών.

**Κεφάλιο4ο: Σχολικές εκδηλώσεις-Δραστηριότητες**

*4.1 Σχολικές εκδηλώσεις – διαδικτυακές εκδηλώσεις*

 Η διοργάνωση των σχολικών γιορτών έχει ως στόχους την ανάληψη ρόλων από τα παιδιά και την απόκτηση κοινωνικών δεξιοτήτων, τη σύνδεση της σχολικής και κοινωνικής ζωής και το άνοιγμα του σχολείου στην κοινωνία. Επιπλέον ενισχύει τη συμμετοχή των γονέων στο χώρο του σχολείου καθώς, οι γονείς αναλαμβάνουν διάφορες δράσεις σε συνεργασία με τα παιδιά τους.

 Οι κύριες σχολικές γιορτές του νηπιαγωγείου γίνονται:

* Την 28η Οκτωβρίου
* Τα Χριστούγεννα
* Τις Απόκριες
* Την 25η Μαρτίου
* Με τη λήξη του διδακτικού έτους

Παράλληλα διοργανώνονται επίσης διάφορες εκδηλώσεις που προκύπτουν ανάλογα με τα θέματα που διαπραγματεύονται στο νηπιαγωγείο, τα ενδιαφέροντα των παιδιών καθώς και προτάσεις των εκπαιδευτικών και των γονέων.

 Λόγω της πανδημίας του covid-19 οι σχολικές γιορτές για τη σχολική χρονιά θα γίνουν με παρουσία γονέων ή μη ανάλογα με τις οδηγίες της πολιτείας.

*4.2 Εκπαιδευτικές δραστηριότητες ( διδακτικές επισκέψεις)*

 Το πρόγραμμα δραστηριοτήτων το οποίο ακολουθεί το νηπιαγωγείο έχει καθοριστεί με όσα προβλέπει και περιλαμβάνει το Διαθεματικό Ενιαίο Πλαίσιο Προγραμμάτων Σπουδών (Δ.Ε.Π.Π.Σ.) για το νηπιαγωγείο του Υπουργείου Παιδείας και Θρησκευμάτων, δίνοντας προτεραιότητα στα ενδιαφέροντα και τις ανάγκες των μαθητών. Είναι σύμφωνο με τις απαιτήσεις της εποχής μας, τόσο για την παροχή ποιοτικής αλλά και άρτιας εκπαίδευσης, την επίτευξη των στόχων του προγράμματος του νηπιαγωγείου όσο και για την επίτευξη του βασικού στόχου της εκπαίδευσης στην ηλικία αυτή, που είναι η κοινωνικοποίηση και η ολόπλευρη ανάπτυξη του νηπίου.

 Εκπαιδευτικές δραστηριότητες είναι οι προγραμματισμένες και κατάλληλα σχεδιασμένες δράσεις του νηπιαγωγείου που συμπληρώνουν το πρόγραμμα σπουδών, έχουν βιωματικό χαρακτήρα και ανταποκρίνονται σε διδακτικούς και παιδαγωγικούς στόχους. Οι δράσεις αυτές γίνονται τόσο στο χώρο του σχολείου όσο και έξω από αυτόν. Οι σχολικές γιορτές, οι επισκέψεις ειδικών στο σχολείο, η διοργάνωση εκθέσεων κλπ αφορούν δράσεις που γίνονται στο χώρο του σχολείου.

 Οι εξωτερικές εκπαιδευτικές επισκέψεις μπορεί να καλύπτουν όλο το διδακτικό ωράριο ή να είναι περιορισμένης χρονικής διάρκειας σε κοντινή απόσταση από το σχολείο. Για τη συμμετοχή των νηπίων απαιτείται η ενυπόγραφη συναίνεση των γονέων και κηδεμόνων. Κάθε διδακτική επίσκεψη πραγματοποιείται εφόσον συμμετέχουν τα ¾ των μαθητών. Οι μαθητές που δεν συμμετέχουν αποχωρούν από το νηπιαγωγείο συνοδεία των γονέων και κηδεμόνων τους.

 Το νηπιαγωγείο πραγματοποιεί διδακτικές επισκέψεις σε χώρους ιστορικής και πολιτιστικής σημασίας καθώς και σε χώρους τεχνολογικού ή επιστημονικού ενδιαφέροντος όπως, μουσεία, θέατρα, αρχαιολογικούς χώρους, εκκλησίες, μνημεία καλλιτεχνικά εργαστήρια, ΚΠΕ κλπ. Σκοπός των επισκέψεων είναι το άνοιγμα του σχολείου στην κοινωνία και η απόκτηση βιωματικής εμπειρίας από τους μαθητές. Επιπρόσθετοι στόχοι αυτών των διδακτικών επισκέψεων είναι η απόκτηση ικανοτήτων και δεξιοτήτων από τους μαθητές, η αισθητική καλλιέργεια, η ανάπτυξη συνεργασίας, υπευθυνότητας και κριτικής σκέψης και η κοινωνικοποίηση.

 Οι σχολικές δράσεις εντάσσονται στον προγραμματισμό του νηπιαγωγείου και εμπλουτίζονται ανάλογα με τα θέματα που διαπραγματεύεται το σχολείο και τα ενδιαφέροντα των μαθητών.

*4.3 Καινοτόμα προγράμματα –Εκπαιδευτικά προγράμματα*

 Τα καινοτόμα προγράμματα που θα εφαρμοστούν από το νηπιαγωγείο αφορούν προγράμματα περιβαλλοντικής αγωγής, αγωγής υγείας και πολιτιστικών θεμάτων. Οι στόχοι που επιδιώκονται με την εφαρμογή αυτών των προγραμμάτων είναι:

Α) η ανάπτυξη θετικών στάσεων και συμπεριφορών

Β) η καλλιέργεια των κοινωνικών αξιών και η συνειδητοποίηση του ρόλου των νηπίων ως ενεργών πολιτών

Γ) η ανάπτυξη απαραίτητων δεξιοτήτων για την επίλυση προβλημάτων καθημερινής ζωής

Δ) η προώθηση νέων μεθόδων διδασκαλίας και μάθηση και η ανανέωση του περιεχομένου της σχολικής γνώσης.

Στα προγράμματα αυτά ανήκουν και άλλες ευρωπαϊκές και διεθνείς δράσεις όπως το etwinningτο Teachers4europeπρογράμματα σε συνεργασία με τη UNICEFΚΑΙ άλλους φορείς που αναλαμβάνει το νηπιαγωγείο ανάλογα με τα ενδιαφέροντα των νηπίων.

Επίσης το νηπιαγωγείο θα συμμετάσχει στην εφαρμογή των εργαστηρίων δεξιοτήτων και των τεσσάρων θεματικών κύκλων: Ζω καλύτερα – ΕυΖην, Φροντίζω το περιβάλλον, Ενδιαφέρομαι και ενεργώ- Κοινωνική Συναίσθηση και Ευθύνη, Δημιουργώ και Καινοτομώ – Δημιουργική Σκέψη και Πρωτοβουλία. Κεντρικός στόχος η εξοικείωση των νηπίων με τις βασικές δεξιότητες του 21ου αιώνα (μάθησης, αλφαβητισμού και ζωής).

*4.4 Ονομαστικές εορτές-γενέθλια*

Οι γιορτές κατέχουν σημαντική θέση στη ζωή και στο καθημερινό πρόγραμμα δραστηριοτήτων του νηπιαγωγείου. Κάθε γιορτή έχει ως αποτέλεσμα την επίτευξη παιδαγωγικών στόχων που αφορούν την ολόπλευρη ανάπτυξη του παιδιού. Μέσα από αυτές, τα παιδιά αντιλαμβάνονται την έννοια του χρόνου και έρχονται σε επαφή με τα ήθη και τα έθιμα.

 Η οργάνωση των ονομαστικών εορτών και των γενεθλίων πρέπει να γίνεται μέσα από την εκπαιδευτική διαδικασία, να συμμετέχουν τα παιδιά ενεργά σε αυτήν και να συμβάλλουν στην επίτευξη των παιδαγωγικών στόχων του Αναλυτικού Προγράμματος του Νηπιαγωγείου.

 Οι ονομαστικές εορτές και τα γενέθλια των μαθητών εορτάζονται στο νηπιαγωγείο μας, χωρίς όμως να προσφέρονται γλυκίσματα για λόγους υγιεινής και ασφάλειας. Την ημέρα της εορτής υλοποιούνται βιωματικές δραστηριότητες με στόχο την επίτευξη παιδαγωγικών στόχων που θα συμβάλλουν στην ολόπλευρη ανάπτυξή τους.

**Κεφάλαιο 5ο: Συνεργασία Σχολείου-Οικογένειας-Συλλόγου Γονέων/Κηδεμόνων**

*5.1 Η σημασία της επικοινωνίας και της συνεργασίας σχολείου – οικογένειας*

 Η επικοινωνία και η εποικοδομητική συνεργασία ανάμεσα στο νηπιαγωγείο και τους γονείς των νηπίων αποτελεί μια σημαντική παράμετρο της συνολικής λειτουργίας του νηπιαγωγείου και του κλίματος που δημιουργείται αλλά και της προόδου των μαθητών. Η θετική στάση των γονέων προς το σχολείο ενισχύει την εμπιστοσύνη του παιδιού προς το σχολείο και του δημιουργεί θετικά κίνητρα και προσδοκίες για μάθηση. Η συνεργασία μεταξύ γονέων/κηδεμόνων και εκπαιδευτικών στηρίζεται στον αμοιβαίο σεβασμό και τη σοβαρότητα που θα πρέπει να επιδεικνύεται εκατέρωθεν απέναντι στο χώρο του σχολείου και το λειτούργημα που επιτελείται σε αυτόν.

*5.2 Πρακτικές επικοινωνίας και ενημέρωσης σχολείου- γονέων/κηδεμόνων*

Οι συναντήσεις για ενημέρωση των γονέων/κηδεμόνων με τους εκπαιδευτικούς προγραμματίζονται με απόφαση του Συλλόγου Διδασκόντων:

* Στην αρχή του διδακτικού έτους, όπου λαμβάνει χώρα ενημέρωση για ζητήματα που αφορούν στην εύρυθμη λειτουργία του σχολείου.
* Μια φορά τουλάχιστον το μήνα σε προκαθορισμένη από τον/την εκπαιδευτικό του τμήματος ημέρα και ώρα, για θέματα που αφορούν στην αγωγή και πρόοδο των μαθητών/μαθητριών.
* Κάθε φορά που ο/η εκπαιδευτικός της τάξης κρίνει αναγκαία μια έκτακτη συνάντηση.
* Κατά την ενημέρωση προόδου με το πέρας κάθε τριμήνου, όπου πραγματοποιείται παιδαγωγική συνάντηση του/της εκπαιδευτικού της τάξης με τους γονείς/κηδεμόνες των μαθητών/μαθητριών, προκειμένου να ενημερωθούν για την πρόοδο των παιδιών τους.
* Κάθε φορά που ο γονέας κρίνει αναγκαία και ζητήσει μια τέτοια συνάντηση και ενημέρωση. Οι γονείς παροτρύνονται να ενημερώνουν το νηπιαγωγείο για θέματα που μπορεί να επηρεάζουν την συμπεριφορά ή την επίδοση του μαθητή στο σχολείο.

*5.3 Υποχρεώσεις γονέων/κηδεμόνων*

**Οι γονείς:**

* Οι γονείς ως ισότιμο μέλος της σχολικής κοινότητας θα μπορούν να εκφράζουν ελεύθερα τις ιδέες τους, τις προτάσεις η τυχόν προβληματισμούς που αφορούν τη σχολική ζωή των παιδιών τους τόσο στον εκπαιδευτικό της τάξης όσο και στο διευθυντή του σχολείου, ώστε να υπάρξει κοινά αποδεκτή λύση ή συνεννόηση.
* Στην περίπτωση που υπάρχει κάποιος προβληματισμός, επισήμανση ή παράπονο εκ μέρους των γονέων είτε για το σχολείο, είτε για εκπαιδευτικό ή μαθητή θα πρέπει να συζητείται με την εκπαιδευτικό της τάξης ή / και την διευθύντρια του σχολείου, προκειμένου να επιλυθεί στη βάση του διαλόγου. Ειδικά όταν πρόκειται για μαθητή του σχολείου κανένας γονιός/κηδεμόνας δεν έχει δικαίωμα να επιπλήττει ή να τον τιμωρεί στο χώρο του σχολείου, αλλά θα πρέπει να στηρίζεται και πάλι στην παραπάνω διαδικασία.
* Οι γονείς/κηδεμόνες μπορούν και πρέπει να ενημερώνονται για την πρόοδο και τη συμπεριφορά του παιδιού τους σε τακτά χρονικά διαστήματα και εκτός σχολικού ωραρίου , έτσι όπως ορίζεται κάθε φορά από το σύλλογο διδασκόντων του σχολείου ή τη νηπιαγωγό της τάξης. Η ενημέρωση των γονέων γίνεται στην αρχή του σχολικού έτους, τουλάχιστον μία φορά το μήνα αλλά και όποτε ο εκπαιδευτικός ή ο γονέας θεωρήσει απαραίτητο.
* Οι γονείς/ κηδεμόνες θα πρέπει να ενημερώνονται και για τα υπόλοιπα θέματα του σχολείου είτε μέσω συνελεύσεων με τους γονείς, μέσω της ιστοσελίδας του σχολείου, προσωπική ενημέρωση και ανάρτηση στον πίνακα ανακοινώσεων του νηπιαγωγείου.
* Η είσοδος των γονέων/κηδεμόνων στο σχολικό χώρο επιτρέπεται μόνο κατά τις προβλεπόμενες ώρες συναντήσεων με τους εκπαιδευτικούς των τάξεων.
* Οι γονείς-κηδεμόνες οφείλουν να επικαιροποιούν τα στοιχεία επικοινωνίας τους και να ενημερώνουν άμεσα τους εκπαιδευτικούς για κάθε αλλαγή, ώστε το Νηπιαγωγείο να έχει τα ισχύοντα τηλέφωνά τους και τις έγκυρες ηλεκτρονικές διευθύνσεις τους για την αποστολή ενημερωτικών σημειωμάτων ή/και υπεύθυνων δηλώσεων για την πραγματοποίηση εκπαιδευτικών επισκέψεων/δράσεων/εκδηλώσεων κ.λπ..
* Οι γονείς/κηδεμόνες σε έκτακτες περιπτώσεις θα πρέπει να έχουν φροντίσει είτε οι ίδιοι ή πρόσωπα που έχουν εξουσιοδοτήσει να είναι άμεσα διαθέσιμοι.
* Θα πρέπει να γνωστοποιούν στην εκπαιδευτικό της τάξης είτε την διευθύντρια της σχολικής μονάδας οποιαδήποτε ιδιαιτερότητα ή αλλαγή στη ζωή του παιδιού (απώλεια, διαζύγιο γέννηση νέου παιδιού, ασθένεια στο οικογενειακό περιβάλλον κ.τ.λ) προκειμένου η εκπαιδευτικός να επιληφθεί των ιδιαίτερων συνθηκών και να τις λάβει υπόψη στο παιδαγωγικό της έργο.
* Οι γονείς οφείλουν να ενημερώσουν την Προϊσταμένη καθώς και την εκπαιδευτικό της τάξης για τυχόν αλλεργίες σε συγκεκριμένα τρόφιμα ή οποιοδήποτε άλλο θέμα υγείας του μαθητή/τριας.
* Σε περίπτωση απουσίας του μαθητή για μεγάλο χρονικό διάστημα και για οποιοδήποτε λόγο θα πρέπει το σχολείο να ενημερώνεται έγκαιρα.
* Οι γονείς/κηδεμόνες έχουν την ευθύνη να ενημερώσουν την εκπαιδευτικό της τάξης και την Προϊσταμένη του νηπιαγωγείου για το λόγο απουσίας του παιδιού τους και ιδιαίτερα όταν ο λόγος είναι κάποια μεταδοτική ασθένεια. Σε περίπτωση ασθένειας ο μαθητής επιστρέφει στο σχολείο όταν γίνει πλήρως καλά.
* Σε περίπτωση που κάποιο παιδί νιώσει αδιαθεσία η εκπαιδευτικός ή η προϊσταμένη ενημερώνει άμεσα τους γονείς/κηδεμόνες προκειμένου να προσέλθουν και να το παραλάβουν.
* Τέλος, σε περίπτωση διεζευγμένων γονέων θα πρέπει το σχολείο να ενημερώνεται άμεσα για το ποιος από τους δύο έχει την επιμέλεια του παιδιού.

*5.4 Υποχρεώσεις εκπαιδευτικών*

**Οι εκπαιδευτικοί:**

* Προγραμματίζουν το εκπαιδευτικό τους έργο σύμφωνα με τους επίσημους στόχους της προσχολικής εκπαίδευσης, εφαρμόζοντας κατάλληλες μεθόδους διδασκαλίας που ανταποκρίνονται στις ανάγκες και τα ενδιαφέροντα των μαθητών
* Μεριμνούν για τη δημιουργία ενός ήρεμου, δημοκρατικού, συνεργατικού και εποικοδομητικού κλίματος με τους γονείς και τους μαθητές τους
* Έχουν σεβασμό για τους μαθητές τους, ενδιαφέρονται για αυτούς, τους εμπλέκουν στη λήψη αποφάσεων και τη διαμόρφωση του προγράμματος και φροντίζουν για την πρόοδό τους
* Συνεργάζονται αρμονικά με τους άλλους εκπαιδευτικούς του σχολείου και το διευθυντή για την εύρυθμη λειτουργία του σχολείου, την πρόοδο των μαθητών και την αντιμετώπιση προβλημάτων
* Συμμετέχουν στις προκαθορισμένες και έκτακτες συνεδριάσεις του συλλόγου διδασκόντων. Είναι σημαντική η τήρηση εχεμύθειας στις αποφάσεις του Συλλόγου Διδασκόντων καθώς και σε συζητήσεις για την πορεία κάποιων μαθητών και ιδιαίτερα για θέματα που θεωρούνται προσωπικά δεδομένα.
* Προσέρχονται έγκαιρα στο σχολείο, τηρούν το ωρολόγιο πρόγραμμα, καθώς και την ώρα έναρξης και λήξης του διδακτικού ωραρίου.
* Καταγράφουν καθημερινά τις απουσίες των μαθητών. Φροντίζουν για την ασφάλειά τους κατά την είσοδο, στα διαλείμματα, κατά την παραμονή τους στο σχολείο και κατά την αποχώρησή τους από αυτό.
* Φροντίζουν για την τήρηση των κανόνων υγιεινής στην σχολική αίθουσα αλλά και στους κοινόχρηστους χώρους του νηπιαγωγείου. Ενδιαφέρονται, επίσης, για την προστασία του σχολικού χώρου καθώς και για την περιουσία του αλλά και για την εικόνα του σχολείου γενικότερα.
* Ενημερώνουν τους γονείς για τον τρόπο και τον χρόνο που μπορούν να τους δέχονται για ενημέρωση για την εξέλιξη των παιδιών τους αλλά και για πιθανή συνεργασία με το νηπιαγωγείο. Επικοινωνούν μαζί τους όταν απουσιάζει νήπιο πάνω από 3 ημέρες και δεν έχουν ενημερωθεί για την αιτία της απουσίας. Σε περίπτωση που θεωρηθεί ότι η συμπεριφορά των νηπίων (γνωστική, κινητική, κοινωνική, συναισθηματική, προβλήματα λόγου) χρήζει διάγνωσης/ υποστήριξης από ομάδα ειδικών επιστημόνων, οι εκπαιδευτικοί κατευθύνουν/συμβουλεύουν τους γονείς για την καλύτερη και αποτελεσματικότερη παροχή βοήθειας προς αυτούς.
* Σε περιπτώσεις έκτακτης ανάγκης απουσίας τους από το σχολείο ενημερώνουν έγκαιρα τη Διεύθυνση του σχολείου.

**Η προϊσταμένη:**

* Ενδιαφέρεται για την ομαλή λειτουργία του νηπιαγωγείου, την οργάνωση και την επίτευξη των στόχων, έχοντας ένα όραμα για τη σχολική μονάδα με το οποίο πρέπει να εμπνεύσει εκπαιδευτικούς και γονείς για το καλό των μαθητών
* Προτείνει και υποστηρίζει καινοτόμες δράσεις με στόχο την προαγωγή της μάθησης και την παροχή κινήτρων τόσο για τους εκπαιδευτικούς όσο και για τα παιδιά
* Ενημερώνει τα μέλη της εκπαιδευτικής κοινότητας για την εκπαιδευτική νομοθεσία, τις εγκυκλίους και τις αποφάσεις που αφορούν τη λειτουργία του Σχολείου και τις αρμοδιότητες του Συλλόγου Διδασκόντων.
* Έχει την ευθύνη για τη διαμόρφωση θετικού κλίματος στο σχολείο, για την ανάπτυξη αρμονικών σχέσεων ανάμεσα στα μέλη της σχολικής κοινότητας καθώς και τη συνεργασία τόσο με τους εκπαιδευτικούς όσο και με τους γονείς.
* Είναι υπεύθυνη για την υγεία και την ασφάλεια των μαθητών

Λαμβάνει μέριμνα για την εξασφάλιση παιδαγωγικών μέσων και εργαλείων, τη συντήρηση και την καθαριότητα των χώρων

*5.5 Σύλλογος Γονέων/Κηδεμόνων*

 Οι γονείς/κηδεμόνες των μαθητών και μαθητριών κάθε Σχολείου συγκροτούν τον Σύλλογο Γονέων & Κηδεμόνων, που φέρει την επωνυμία του σχολείου και συμμετέχουν αυτοδικαίως σε αυτόν. Ο Σύλλογος Γονέων & Κηδεμόνων είναι ένας σημαντικός θεσμός, αποτελεί αναπόσπαστο μέρος της Σχολικής Κοινότητας και για αυτό είναι σημαντική η συμμετοχή όλων των γονέων/κηδεμόνων. Βρίσκεται σε άμεση συνεργασία με τον Διευθυντή/Διευθύντρια, Προϊστάμενο/Προϊστάμενη, τον Σύλλογο Διδασκόντων του σχολείου, αλλά και με τον Πρόεδρο/την Πρόεδρο της Σχολικής Επιτροπής του οικείου Δήμου. Στο νηπιαγωγείο δεν έχει συσταθεί σύλλογος γονέων και κηδεμόνων νόμιμα εγκεκριμένος.

*5.6 Σχολικό συμβούλιο*

 Σε κάθε σχολική μονάδα λειτουργεί το Σχολικό Συμβούλιο, στο οποίο συμμετέχουν ο Σύλλογος Διδασκόντων, το Διοικητικό Συμβούλιο του Συλλόγου Γονέων & Κηδεμόνων και ο εκπρόσωπος της τοπικής αυτοδιοίκησης. Έργο του Σχολικού Συμβουλίου είναι η συμβολή του στη διασφάλιση της εύρυθμης λειτουργίας της σχολικής μονάδας. Το Σχολικό Συμβούλιο λειτουργεί συνεργατικά και προτείνει παρεμβάσεις για την επίλυση θεμάτων που αφορούν στην υγιεινή, στην ασφάλεια και στην πρόληψη ατυχημάτων στον σχολικό χώρο καθώς και σε ζητήματα βελτίωσης της υλικοτεχνικής υποδομής του Νηπιαγωγείου.

*5.7 Η σημασία της συνέργειας όλων*

 Ένα ανοιχτό στην κοινωνία, συνεργατικό και δημοκρατικό σχολείο έχει ανάγκη από τη σύμπραξη όλων των μελών της εκπαιδευτικής κοινότητας − μαθητών/μαθητριών, εκπαιδευτικών, Προϊσταμένης, Συλλόγου Γονέων και Κηδεμόνων, Σχολικής Επιτροπής, Τοπικής Αυτοδιοίκησης − προκειμένου να επιτύχει στην αποστολή του.

**Κεφάλαιο 6ο : Ποιότητα του σχολικού χώρου**

 Οι μαθητές οφείλουν να σέβονται το περιβάλλον του σχολικού χώρου, να το διατηρούν καθαρό και να μην κάνουν ζημιές. Οι εκπαιδευτικοί οφείλουν να καλλιεργήσουν στους μαθητές ανάλογες συνειδήσεις μέσα από διάφορες παιδαγωγικές δραστηριότητες:

* θέσπιση κανόνων που διαμορφώνονται μαζί με τους μαθητές
* βιωματικές δραστηριότητες που προάγουν το αίσθημα της καθαριότητας αλλά και διδάσκουν τον τρόπο. Για παράδειγμα η ώρα του φαγητού είναι μια κατάλληλη δραστηριότητα για να μάθουν τα παιδιά πως να καθαρίζουν το τραπέζι και να μαζεύουν τα πράγματά τους
* παιχνίδια ρόλων
* συμμετοχή στο πρόγραμμα ανακύκλωσης του δήμου
* εκπόνηση προγραμμάτων περιβαλλοντικής εκπαίδευσης
* συνεργασία με το δήμο και τους γονείς για συντήρηση η αποκατάσταση ζημιών καθώς και αγορά καινούργιων υλικών και διαμόρφωση χώρων

**Κεφάλαιο 7ο: Μέτρα πρόληψης και αντιμετώπισης εκτάκτων αναγκών**

1. *Μέτρα πρόληψης της διασποράς του ιού COVID 19.*

 Για την πρόληψη και αποφυγή μετάδοσης του covid-19 κατά τη σχολική χρονιά 2022-2023 θα εφαρμοστούν τα ακόλουθα μέτρα:

Α) Είναι προαιρετική η χρήση μάσκας για του εκπαιδευτικούς, τους γονείς, τους μαθητές, τους επισκέπτες και το λοιπό προσωπικό τόσο στους εσωτερικούς όσο και στους εξωτερικούς χώρους του νηπιαγωγείου καθώς και στα μέσα μεταφοράς των νηπίων.

.

Β) Οι μαθητές διδάσκονται για την συνεχή και ορθή υγιεινή των χεριών και τη χρήση αντισηπτικών καθώς και τη σωστή χρήση της μάσκας

Γ) Ο συνεχής αερισμός των αιθουσών, ο σχολαστικός καθαρισμός των χώρων και των παιχνιδιών με κατάλληλα απολυμαντικά και η παροχή αναλώσιμων υλικών (μάσκες, αντισηπτικά κλπ) είναι στην ευθύνη της προϊσταμένης του νηπιαγωγείου.

Δ) Διαχείριση ύποπτου κρούσματος λοίμωξης covid-19: μετά από συνεδρίαση του συλλόγου διδασκόντων ως υπεύθυνη διαχείρισης ύποπτου κρούσματος ορίστηκε η προϊσταμένη Νάστου Λαμπρινή, με αναπληρώτρια τη νηπιαγωγό Δημητρίου Βασιλική. Η προϊσταμένη ενημέρωσε τους εκπαιδευτικούς του νηπιαγωγείου πάνω σε θέματαcovid – 19 και διαχείρισης κρούσματος.

Ε) Διαχείριση ύποπτου κρούσματος:

* Απομόνωση σε προκαθορισμένο καλά αεριζόμενο χώρο, με επίβλεψη, μακριά από τα

 υπόλοιπα παιδιά

* Επικοινωνία με την οικογένεια για παραλαβή του παιδιού
* Επιμελής απολύμανση του χώρου μετά την αποχώρηση του παιδιού
* Παραμονή του παιδιού στο σπίτι και επιστροφή στο σχολείο μετά από πέντε μέρες και εφόσον έχουν υποχωρήσει τα συμπτώματα
* Σε περίπτωση θετικού κρούσματος ενημερώνεται ο ΕΟΔΥ και ακολουθούνται οι οδηγίες.
1. *Αντιμετώπιση έκτακτων αναγκών.*

Για την αντιμετώπιση κινδύνων από σεισμό , πλημμύρες και άλλες έκτακτες ανάγκες για το σχολικό έτος 2022-2023 θα υλοποιηθούν τα ακόλουθα:

α) σύνταξη – επικαιροποίηση του ήδη υπάρχοντος Σχεδίου Έκτακτης Ανάγκης του Σχολείου

β) διοργάνωση ασκήσεων ετοιμότητας για το σεισμό

γ) ενημέρωση των εκπαιδευτικών, των μαθητών και των γονέων και κηδεμόνων

Το σχέδιο έκτακτης ανάγκης συντάχθηκε σύμφωνα με τις κατευθυντήριες γραμμές του ΟΑΣΠ και του υπουργείου πολιτισμού παιδείας και θρησκευμάτων και αφορά τη σχολική περίοδο 2022-2023. Το σχέδιο αυτό περιγράφει τις ενέργειες διαχείρισης του σεισμικού κινδύνου της σχολικής μονάδας (πριν, κατά τη διάρκεια και μετά το σεισμό) καθώς και άλλων μέτρων για έκτακτες ανάγκες. Επίσης ορίζει τις αρμοδιότητες των εκπαιδευτικών σε περίπτωση έκτακτης ανάγκης.

**Κεφάλαιο 8ο: Επικοινωνία με το νηπιαγωγείο**

1ο Νηπιαγωγείο Φιλιππιάδας

Γρηγορίου Λαμπράκη 3

48200 Φιλιππιάδα

Τηλ: 2683022236

mail: mail@1nip-filipp.pre.sch.gr

Επίσημο ιστολόγιο του νηπιαγωγείου

https://blogs.sch.gr/1nipfilipid/

**Κεφάλαιο 9ο: Εσωτερικός Κανονισμός Λειτουργίας –Διαδικασίες διασφάλισης της εφαρμογής του**

 Ο κοινά συμφωνημένος Κανονισμός βασίζεται στην ισχύουσα νομοθεσία και στις σύγχρονες παιδαγωγικές και διδακτικές αρχές. Η τήρησή του από όλους τους παράγοντες του σχολείου (μαθητές/μαθήτριες, εκπαιδευτικούς, γονείς/κηδεμόνες, βοηθητικό προσωπικό) με αμοιβαίο σεβασμό στον διακριτό θεσμικό ρόλο τους αποτελεί προϋπόθεση της εύρυθμης λειτουργίας του Νηπιαγωγείου. Είναι το θεμέλιο πάνω στο οποίο μπορεί το σχολείο να οικοδομήσει για να πετύχει τους στόχους και το όραμά του. Θέματα που ανακύπτουν στην εκπαιδευτική καθημερινότητα και δεν προβλέπονται από τον Κανονισμό, αντιμετωπίζονται κατά περίπτωση από τον/την Προϊστάμενο/Προϊσταμένη και το Σύλλογο Διδασκόντων, σύμφωνα με τις αρχές της παιδαγωγικής επιστήμης και την κείμενη εκπαιδευτική νομοθεσία, σε πνεύμα συνεργασίας με όλα τα μέλη της σχολικής κοινότητας. Οι γονείς/κηδεμόνες των μαθητών και μαθητριών ενημερώνονται με κάθε πρόσφορο μέσο, έντυπο ή ηλεκτρονικό, σχετικά με τον κανονισμό του Νηπιαγωγείου.

Φιλιππιάδα 30 /09/2022

 Η Προϊσταμένη

 Νάστου Λαμπρινή

|  |  |
| --- | --- |
| Εγκρίνεται  | Εγκρίνεται  |
| Η Συντονίστρια Εκπαιδευτικού Έργου ………………………………………………………… Ημερομηνία: …………………………………………………. | Διευθυντής/Διευθύντρια Εκπαίδευσης ………………………………………………………… Ημερομηνία: …………………………………………………  |

**ΒΙΒΛΙΟΓΡΑΦΙΑ**

Ι.Ε.Π, (2020-2021): Ενδεικτικός εσωτερικός κανονισμός λειτουργίας

Ν.4692/2020, «Αναβάθμιση του Σχολείου και άλλες διατάξεις».

 ΠΔ 79/2020, «Οργάνωση και λειτουργία νηπιαγωγείων και δημοτικών σχολείων».

Προγραμματισμός εκπαιδευτικού έργου Νηπιαγωγείων και Δημοτικών Σχολείων για το σχολικό έτος 2019-2020<https://www.minedu.gov.gr/publications/docs2018/6%CE%9B4%CE%914653%CE%A0%CE%A3-%CE%A7%CE%91%CE%91.pdf>

Καθηκοντολόγιο Εκπαιδευτικών (ΦΕΚ 1340/2002 – Φ.353.1/324/105657/Δ1/2002).